( 6 ) 



Hac de re celeberrimi Ferrantis Imperati observationes novis 

 tentaminibns novisque inventis in peculiari , qualiscumque ea sit, 

 opella , cui inest titulus : Idrofitologia del Regno di Napoli, horis- 

 que subsecivis pro virili parte elaborata , publici iuris facere ac 

 locupletare putavi. Cujus Prodromus brevitatis caussa latiali idio- 

 mate conscriptus , iconibus quam potui accuratissime aere inscul- 

 ptis, naturalibusque ipso in aequore depictis coloribus illustratus,. 

 nunc in lucem conspectumque hominum venit. 



Ad has herbulas seu algas , hydrophyta cryptogama reprae- 

 sentantes , in amoenissimo neapolitano litore laete crescentes , 

 diligenter observandas , idoneis instrumentis visum permaxime 

 acuentibus , usus sum. Nam earum nonnullae vel figuris carent , 

 vel si extant , haud perfectae sunt. Quapropter adhibui triplicem 

 lentium seriem , nec non Ellisii microscopium a Dollond con- 

 structum , quod etiam adhihuit clarissimus eques Ioseph. Xav. Poli, 

 et in tabulae II. figura 23 vol. I. sui doctissimi operis de Testaceis 

 utriusque Siciliae delineatum. 



In hisce algis methodice disponenrlis /1a/moH systema ab exi- 

 mio Spbengel in suo egregio libro : Caroli Linn^ei Systema ve- 

 getabilium , poL IV. sect. £. a ed. XVII, Gottingoe 1827 relatum , 

 sequutus sum : sed in characteribus thalassyophytorum cryptoga- 

 morum genericis specificisque describendis saepissime ab iisdem 

 doctissimis viris dissentire censui 5 haud secus ac nomina, quae ii 

 praeclarissimi auctores sine ulla sufticienti ratione immutavere, ad 

 pristinam melioremve saltem nomenclaturam revocanda existimavi. 

 Quae autem descripsi sedula observatione suis in locis , propriisque 

 indagavi sedibus. 



Quoad eorum synonymiam, deseriptionem , ac historiam fuse 

 lateque prolatam ad praefatam Hydrophytologiam , eodem ordine 

 quam hocce Prodromo digestam , Lector adeat amicus : quam- 

 quam sentio ac plane intelligo quantum ambo ab illo perfectionis 

 distent gradu^ quo perillustrium rei herbariae cultorum vota ex- 

 plere omnino possint. Nihilominus si super tam arduo labore in 

 errores inciderim, benigno gratoque animo praestantissimos Bota- 

 nicos mihi de hydrophytorum nostrorum studio solummodo de- 

 flagranti , veniam facile concessuros spero atque confido. Vale. 



